Diari Oficial de la Generalitat Valenciana


Sumari del DOGV 7955, del 11-01-2017 (2016/10072)

ACORD de 30 de desembre de 2016, del Consell, pel qual s'autoritza l'aprovació d'un expedient de rescabalament i la seua imputació a càrrec del pressupost de 2016, per obligacions contretes el 2013, 2014 i 2015 en el projecte Understanding Agency & Resistance Strategies (UNARS).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10924


Data del document
:   30-12-2016

Organisme emissor
:   Presidència de la Generalitat

Tipus de document
:   Acord

ACORD de 30 de desembre de 2016, del Consell, pel qual s'autoritza l'aprovació d'un expedient de rescabalament i la seua imputació a càrrec del pressupost de 2016, per obligacions contretes el 2013, 2014 i 2015 en el projecte Understanding Agency & Resistance Strategies (UNARS). [2016/10125]  
La Presidència de la Generalitat ha tramitat un expedient de rescabalament a favor de les empreses incloses en el Projecte Understanding Agency & Resistance Strategies, per obligacions contretes en els exercicis 2013, 2014 i 2015, pel desenvolupament de les activitats del dit projecte. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, el respectiu servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre, a l'autorització prèvia del Consell, l'aprovació de l'expedient de rescabalament tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència, amb un informe previ de la Intervenció General de la Generalitat, d'acord amb el que disposa el referit article 106 d'aquesta llei.  
En conseqüència, amb l'informe favorable de la Intervenció General de la Generalitat, i a proposta del president, el Consell, prèvia deliberació, en la reunió de 30 de desembre de 2016,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de les empreses i pels imports que figuren en l'annex, incloses en el Projecte Understanding Agency & Resistance Strategies (UNARS), per un import total de 38.832,13 euros (trenta-huit mil huit-cents trenta-dos euros amb tretze cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant els exercicis 2013, 2014 i 2015 a favor de les empreses i pels imports que figuren en l'annex, incloses en el Projecte Understanding Agency & Resistance Strategies (UNARS), per un import total de 38.832,13 euros (trenta-huit mil huit-cents trenta-dos euros amb tretze cèntims), IVA inclòs.  
  
València, 30 de desembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Proveïdor Import  
Azcor, SL 581,78 -  
Europa Travel, SA 1.164,85 -  
Quafis, SL 582,18 -  
Jose Correas Galan 880,00 -  
Intérpretes Logos 2.335,30 -  
Silvia Simone López Quijada 1.210,00 -  
Gràfiques La Murtera, SL 267,41 -  
Carlos Lirio Cerezuelo 2.114,97 -  
Remedios Aguilar Moya 1.200,00 -  
Luis Barber Muñoz 10.986,11 -  
Azcor, SL 13.309,53 -  
Violeta Pardo Pérez 600,00 -  
Rafael Piqueras Lozano 1.780,00 -  
Maria Muños De Prats 650,00 -  
Remedios Aguilar Moya 1.020,00 -  
Patricia Menéndez De La Cruz 100,00 -  
Comidas Valencianas 2013, SL 50,00 -  
 38.832,13 -